Document ID: /roh_data/filtered/fineweb-2-filterrobots_roh.jsonl.gz/22622

L'um haja planschì da mal il chau e da musclas sco er da fevra, communitgescha l'ospital universitar ad Aarhus. Il pazient vegnia tractà ambulant, cun el giaja quai però bain.
«Zika» era en Svizra, però nagin problem
Cas da «Zika» datti era en Svizra. L'Uffizi federal da sanadad ha enconuschientscha da 2 cas da persunas ch'èn s'infectadas cun il virus. Ellas èn returnadas da viadis a Haiti e la Columbia.
Tenor l'Uffizi da sanadad federal svizzer n'è in'infecziun cun il virus da «zika» da principi betg in gronda chaussa. Sulet per dunnas en speranza e lur uffants betg naschids saja il virus problematic. Perquai recumonda l’Uffizi federal da sanadad da duvrar ina buna protecziun cunter mustgins tar viadis en Brasilia ed ulteriurs pajais tropics.
RR novitads 10:00